Jonas Hellborg

**Jonas Hellborg** (7. kesäkuuta 1958) on ruotsalainen basisti. Hän on soittanut muun muassa seuraavien muusikkojen kanssa: John McLaughlin, Bill Laswell, Shawn Lane, Jens Johansson ja Buckethead.

Hellborg aloitti musiikkiuransa studiomuusikkona 1976. Montreux’n jazzfestivaaleilla Sveitsissä 1980 hän saavutti kuuluisuutta. Vuonna 1981 hän muutti New Yorkiin, perusti oman levy-yhtiön, *Day Eight Music*in, joka on nykyään *Bardo Records*. Hänen varhainen levytyksensä, *Elegant Punk*, osoitti hänen virtuoosimaiset kykynsä. Levyn yksi puoli sisälsi soolobassonsoittoa ja toinen puoli nauhatonta bassoa ja nauhallista bassoa yhdessä. Nauhallisella bassolla hän soitti sointuja ja sooloja nauhattomalla bassolla soitettujen melodioiden päälle. Myöhemmät albumit, kuten *Axis*, olivat enemmän rockpainotteisia. Niissä hän toi esiin varhaiset vaikutteensa: Led Zeppelin, Black Sabbath, Jimi Hendrix, Cream ja Johann Sebastian Bach.

Hellborgin kaksikaulainen nauhaton ja nauhallinen Wal-merkkinen basso antaa hänelle monipuoliset musiikilliset mahdollisuudet. Hän on soittanut Mahavishnu Orchestrassa ja myöhemmin akustisesti John McLaughlinin kanssa. Hän äänitti akustisella bassolla muutamia CD-levyjä, joissa oli sekä espanjalaisia että intialaisia vaikutteita. Vuonna 1990 hän äänitti kokeellisen *Jonas Hellborg Group* -levyn, missä hän itse soittaa kaksikaulaista Wal-bassoaan, Anders Nord 4, 5 ja 10-kielisiä bassokitaroita ja Jamie Salazar digitaalisia MIDI-rumpuja.

Vuodesta 1995 tuli musiikillisesti Hellborgin tuotteliain vuosi. Hän soitti 'Memphis Monster'in, eli kitaristi Shawn Lanen, kanssa ja perusti kokeellisen fuusiojazz-yhtyeen. Alkuvuosina heillä oli mukanaan rumpali Jeff Sipe ja myöhemmin mukaan liittyi intialaiset muusikot V. Selvaganesh ja Umamahesh. Näin he muodostivat omalaatuisen itä–länsi -fuusion, kenties paljolti John McLaughlinin Shakti-yhtyeeltä vaikutteita saaneen kokoonpanon. He julkaisivat useita täysin improvisoituja livelevyjä (*Temporal Analogues of Paradise*) ja joitakin studioalbumeja (*Good People in Time of Evil*, *Icon*). Tämä kokoonpano julkaisi myös live-DVD:n, *Paris*in. Yhtye lopetti, kun Shawn Lane ei enää halunnut jatkaa.

Myöhemmin Hellborg työskenteli mystisen Bucketheadin kanssa ja julkaisi albumin *Octave Of Holy Innocents*. Vuonna 2005 hän perusti Jonas Hellborg Trion ruotsalaisen kitaristi Mattias Eklundhin ja rumpali Niclas Campagnolin kanssa. Kokoonpanon ensiesiintminen oli Mumbaissa. Sitä seurasi kiertue Intiassa.

Vaikkei Hellborg koskaan ole noussut suureen kaupalliseen menestykseen, hän on silti yksi fuusion taitavimmista soittajista ja on arvostettu maailmanlaajuisesti musiikkipiireissä.

## Diskografia <small>(sisältää vierailut muiden levyillä)</small>
### Yhtyejohtajana
* *Elegant Punk* (1984), Day Eight Music
* *Axis*, Day Eight Music
* *Bass*, Day Eight Music
* *Adfa*, Day Eight Music
* *Jonas Hellborg Group* (1990, 'doublebass') Day Eight Music
* *The Silent Life* (acoustic) Day Eight Music
* *The Word*, Axiom
* *e*, Day Eight Music
* *Ars Moriende*, Day Eight Music
* *Abstract Logic*, Day Eight Music
* *Temporal Analogues of Paradise*), Day Eight Music / Bardo
* *Time is the Enemy*, Bardo
* *Aram of the Two Rivers*, Bardo
* *Zenhouse*, Bardo
* *GOOD PEOPLE in Times of Evil*, Bardo
* *Personae*, Bardo
* *Icon*, Bardo

### [[Mahavishnu Orchestra]]
* *Adventures in Radioland*, Relativity
* *Mahavishnu*, Warner Bros.

### [[Deadline]]
* *Dissident*, Day Eight Music
* *Down by Law*, Cell

### [[Michael J. Smith]]
* *Faces*, Day Eight Music
* *All our steps*, Day Eight Music

### [[Public Image Limited|Public Image Ltd]]
* *Album*, Virgin

### [[Trilok Gurtu]]
*Usfret*, <small>CMP</small>

===[[Ginger Baker]]===
* *Unseen Rain*, <small>Day Eight Music</small>
* *Middle Passage*, <small>Axiom</small>

===[[Jens Johansson]]===
* *Fjäderlösa tvåfotingar*, <small>Day Eight Music</small>

===[[Reebop]]===
* *Melodies in a Jungle Man's Head*, <small>Day Eight Music</small>

===[[Shining Path]]===
* *No Other World''

## Aiheesta muualla
* Kattava Jonas Helborg -sivusto: http://www.jonashellborg.de 
* Bardo Records (Jonas' label) website: http://www.bardorecords.com